کراچی ایکسپو سینٹر

کراچی ایکسپو سینٹر ایک کنونشن سینٹر ہے جہاں پاکستانی مصنوعات کی بین الاقوامی سطح پر نمائش کی جاتی ہے۔یہ  مرکز 8 ہالوں پر مشتمل ہے۔ ٹریڈ ڈویلپمنٹ اتھارٹی آف پاکستان بھی اس مرکز میں نمائشوں میں مدد کرتی ہے۔

آئیڈیاز نمائش 

پاکستانی فوج کے ہتھیاروں اور ساز و سامان کی نمائش آئیڈیاز ( بین الاقوامی دفاعی نمائش اور سیمینار ) کے تھیم کے تحت منعقد کی جاتی ہے۔ یہ چار روزہ نمائش ہوتی ہے۔

'میراکراچی' نمائش 
2003 ءسے، 'مائی کراچی' تھیم پر مبنی نمائشیں ہر سال ایکسپو سینٹر کراچی میں لگائی جاتی ہیں جہاں کراچی کی کمپنیاں اور تاجروں کے ساتھ ساتھ غیر ملکی نمائش کنندگان اپنی مصنوعات کی مارکیٹنگ کرتے ہیں۔ یہ تین روزہ نمائش کراچی چیمبر آف کامرس اینڈ انڈسٹری (KCCI) کی جانب سے ہر سال منعقد کی جاتی ہے۔ مصنوعات تقریباً ایک ملین زائرین کے لیے نمائش کے لیے پیش کی جاتی ہیں۔ یہ بزنس ٹو بزنس اور بزنس ٹو کنزیومر میٹنگز کے لیے ایک پلیٹ فارم مہیا کرے گا۔ اس نمائش کی اہمیت پر زور دیا گیا ہے کیونکہ شہر کراچی کو پاکستان کا معاشی اور مالیاتی مرکز سمجھا جاتا ہے۔

آئی ٹی اور ٹیلی کام ایشیا نمائش 
ایکسپو سینٹر کراچی میں 3 روزہ نمائش میں آئی ٹی اور ٹیلی کمیونیکیشن ٹیکنالوجیز کی نمائش کی گئی ہے۔

ویکسینیشن سینٹر کراچی ایسٹ 
ایکسپو سینٹر کراچی کو کوویڈ 19 (2020-2021) کے دوران کراچی کے لوگوں کے لیے 24 گھنٹے ویکسینیشن سینٹر میں تبدیل کردیا گیا۔

وضاحتیں 

کراچی ایکسپو سینٹر کی عمارتیں مرکزی طور پر ایئر کنڈیشنڈ ہیں، جن میں بہت سے ریستوراں اور 2400 کاروں کے لیے پارکنگ ایریاز ہیں۔

حوالہ جات

بیرونی روابط 

 
 

کراچی کی عمارات و ساخات
کراچی